  Виталий Пронин Кун Кенешысь депутатъёс «Ветеранъёс сярысь» законэ воштонъёс но ватсанъёс пыртыны дасясько. Герӟаськемын соос Быдӟым тылож вакытэ ужам нылпиосын.Ваньмыз чакламъя радъяськиз ке, туэ 9-тӥ мае нимысьтыз коньдон кузьымен пусъемын луозы война вылтӥ ужам нылпиос - таос пӧлы пыртозы 1937-тӥ арозь вордскемъёсты. Отӥяз соосты «Ужысь ветеран» дано нимын пусъёзы но льготаос тупатозы.Законлы проектэз ӵектӥз депутат Наталья Кузнецова. Тани мар вераз со:- Законлы инъет бордын мон кемалась ужаны кутски ни, соин 2 пол вуылӥ Кун Думае но. Соку ик верало: КПРФ-лэн ӵектэм проектэзлэсь со пӧртэм луэ. Коммунистъёс ожысь нылпиос пӧлы пыртыны дэмлало 1945-тӥ арозь вордскемъёсты. Мон дугдӥ 1937-тӥ ар вылэ. Угось мон ужамын социальной удысын, соин умой тодӥсько: та арозь вордскемъёс ваньзы ик война вылтӥ ужаны сюризы на: 1-тӥ-4-тӥ классъёсын дышетскисьёсты гужемзэ колхозъёсы поттазы.Та ужпум эскеремын ни Удмуртилэн Тӧроез Александр Соловьёв дорын. Одӥгез сюлмаськытэ: со вакытэ вордскемъёс пӧлысьтымы ӝог кошко. Калыкез утён, семья но демография политикая министерстволэн лыдпусъёсызъя, туннэ соос 5 сюрс 800 пала гинэ кылемын на.Элина Кумачёва Туспуктэм вотэсысь басьтэмын Теги: БыдымВормон ветеран ож  